रूस ओपन : सिरील, शिवानी ने हासिल की जीत
व्लाडिवोस्टक (रूस): भारतीय पुरुष बैडमिंटन खिलाड़ी सिरील वर्मा और महिला खिलाड़ी गद्दे ऋत्विका शिवानी ने रूस ओपन ग्रांप्री. में अपने-अपने मुकाबलों में जीत हासिल की है। सिरील ने शनिवार को टूर्नामेंट के पुरुष एकल वर्ग में खेले गए अपने तीसरे मुकाबले में रूस के एंतोली यार्तसेव को 32 मिनट के भीतर 24-22 21-16 से मात दी।
इसके अलावा, टूर्नामेंट की चौथी वरीयता प्राप्त भारतीय खिलाड़ी शिवानी ने भी महिला एकल वर्ग के अपने तीसरे मुकाबले में रूस की केसेनिया पोलीकार्पोवा को 22-20, 21-13 से हराकर अगले दौर में कदम रखा।
टूर्नामेंट में भारत की मिश्रित युगल जोड़ी प्रणव जेरी चोपड़ा और सिक्की एन. रेड्डी ने भी शनिवार को खेले गए अपने मुकाबले में जीत हासिल की है।
टूर्नामेंट की दूसरी वरीय भारतीय जोड़ी ने रूस की एंतोली यार्तसेव और एवेजनिया कोसेत्स्काया की जोड़ी को 25 मिनट तक चले मुकाबले में 21-11, 21-17 से मात दी।
--आईएएनएस
- Agency: IANS
awa_Deva awa_Deva awa_Deva awa_Deva hin_Deva bho_Deva eng_Latn